ECH UVA' TULBE TIUX IVINKIXSAL 
U TX'AVA' TUCH' U AMLICA' 


Pues atž u TiuX sixe't u k'ij sak, 
tan ye'l ixe'tebal, atz ye'l iya'ebal u 
Tiui. 

Pues a'tzetz u tatin Tiux tan 
oxva'len nic elca'pun. Tan at u Balaal 
TiuX; at Vic'aol TiuxX; at VitiuxXil Tiux. 
A'etz uva'e nic kal s-Ispiiritu Saanto. 
C'uX oxva'len u tatin TiuxX, poro va'l 
cux Tiuž stoxil. 


Lotsbal ketz ti' kojtzakit u tatin Tiux 
stoxil: Tan at u Kubalaal TiuX. Tul 
atichatX vete u Kubaal Jesuus uva' nic 
kal sVic'aol Tiux tuch' Vitiuxil Tiux 
sixe't u k'ij sak. Poro tzumetz tak'onv 
vet Kubalaal Tiux tuch' Kubaal Jesuus 
ti' ivinkixsal ink'a cam vatz u tx'ava' 
scakaayil. Poro alok va'l cuš Tiux 
sti'. Tul ile tu Viivlia tu Jeenesis 
1:1, 2 tuch' u Kun 1:1-3, 14 tuch' u 
Evreeo 1:1-2. 


Pues ye'lich u amlica' tuch' u 
tx'ava' sna'ya. Tul ye'lich k'ij sak. 
Okxich cux itoctoile. Tul motx titz'a 
TiuX ibanax u amlica' tuch' u tx'ava' 
tuch" ink'a cam scakaayil vatz u 
tx'ava'. 

Ya'netze xe't vet Tiuž ti' u tak'on 
tval u baxa ak'onbal k'ij, tan ye'lich u 
tx'ava' tuch' u amlica'. A' cuž u maar 
atiche. Poro taleb cuž ya'nakich co'p 


tuul u maar. Tul okxich cux itoctoil 
ivi' u maare. Poro niquichetz tul 
VitiuXil TiuX xaon vi' u maar, u 
Ispiiritu Saanto nic kale'. 

Tul ya'ne ech tal Tiux s-eche: 

—Poro tok inban val u sak. Tul 
la' saklubix tanok ivi' u maar —xe't 
TiuX. Poro ta'n cux te ja'ul u yol 
titzi' TiuX s-eche tul yequich saklubix 
vet tanul ivi' u ai, Ech ijatxt Tiuže u 
Sak tuch' u tocto, tan okxich cux 
itoctoil ivi' u maare. 

Pues til vet TiuxX uva' ba'nich 
vete'. Sakna'lich vet u a'. Ya'ne 
itsoc vet Tiux ibij u sak tuch' u tocto. 
Tul tocsa vet Tiux ibij u sak sk'iil. 
Ya'ne tocsa tsa Tiuk ibij u tocto 
s-ak'bal. 

Pues ech u tak'on Tiuže motx iban 
tu baxa ak'onbal k'ij. Poro til tsa vet 
TiuX uva' ba'n elca'pun u tak'on tu baxa 
LU. 

Ya'ne ech tal tsa vet Tiux tica'v 
ak'onbal k'ij s-eche: 

—Poro tok inban vet u amlica' 
—xe't Tiux, tan ye'le u amlica' atiche. 
A" cuX u maare atiche. Tul .— tok 
injatx ixo'l u a'. Caava'len tok elc u 
a" tok inbane'. Nic'a'mil u ai la' caj 
vatz u tx'ava'. Nic'a'mt u a' aal tok 
ija' tiiba u amlica', tan tok invinkixsa 
u amlica' smakbal tetz u ai, Echetz tok 
ijatxt tibe u ai svatzak — xe't Tiuk. 


Poro ta'n cux te ja'ul u yol titzi' Tiux 
s-eche tul yequich ijatx tib ixo'l u a' 
ta'n u amlica' ivinkixsa Tiux smakbal 
tetz u a' svatzak. Tan a' isa' Tiux ye' 
la" ic'ul tib u ai caj caj vatz u 
tx'ava' tuch' u ai uva! aal ija' tiiba u 
amlica'. 

Pues til Tiux uva' ba'n elca'pun u 
makbal tetz ixo'l u ai, Echetz tocsat 
vet Tiuž ibij u makbal tetz u al 
s-amlica'. 

Pues ech iban Tiuxe tica'v ak'onbal 
ktig. 

Pues itoxv ak'onbal k'ij tul ech 
tal tsa vet Tiux inpakt s-eche: 

—Poro tok vak' ic'ul tib u ai uva' 
kat caj caj vatz u tx'ava'. Tul la’ 
tzak caj tanok u tx'ava' —xe't Tiux. 
Tul ta'n cuž te tal Tiux u yol s-eche 
tul yequich ic'ul tib u af svatzak. Tul 
tzak vet caj tanul u tx'ava'. 

Pues til vet Tiux itzake'l tanul u 
a'. Echetz tocsat vet Tiux ibije uva' 
motx tzakque'l u a' stx'ava'. 

A'tzetz u a' uva' ic'ul tib svatzak 
tan til vet Tiux ic'ult tib u a'. Ya'ne 
tocsa vet Tiux ibij smaar. Tan t'anlich 
cux te u a' sbaxa. Ye'nakich tsoquel 
ibije. 

Pues ech itseje u tx'ava' sna'ya, 
tan ye'liche u tx'ava' sbaxa. Pet a' 
cux u a'e t'anliche. 


Pues til vet Tiux uva' ba'n 
elca'pun u tak'on Tiuž scakaayil. Tul 
ech tal tsa vet Tiux s-eche: 

—Kat ba'nixy u tx'ava'. Pet tok 
motx invinkixsa caj ink'a tze' la' motx 


vatzin vatz u tx'ava' tuch' ink'a itza 
la'at motx vatzini. Tul tok invinkixsa 
ink'a c'oats scakaayil. Jat vatzul 
ink'a tze' tok vinkixok va'n —xe't 
TiuX. Poro ta'n cuk te tal tsa TiuxX u 
yol s-eche tul yequich motx tsej vet 
ink'a tze' tuch' ink'a itza scakaayil 
vatz u tx'ava'. 

Pues ech u tak'on Tiuže iban caj 
titoxv ak'onbal k'ij. 

Pues ticajv ak'onbal k'ij tul ech 
tal TiuXx inpakt s-eche: 

—Poro tok inban caj ink'a txikub 
tetz u tx'ava' vatz u amlica'. Tul La 
itxiku ivatz u tx'ava'. Tul ai ink'ae 
la' ben stetslal junun k'ij, junun ya'b 
la' ibana, janc'al ink'a tatsbal ich' 
—xe't TiuX. Poro ajt tal Tiux u yol 
s-eche tul yequich tsej u k'ij tuch' u 
ich" tuch' ink'a tx'umil scakaayil. 

Pues a' u k'ij la' txikun vatz u 
tx'ava' sk'iil. Pet a' u ich' tuch' 
ink'a tx'umil la' txikun s-ak'bal 
—xe't Tiux. Ech ivinkix caje u k'ij 
tuch' u ich" tuch' ink'a tx'umil vatz u 
amlica'. Tul til Tiux uva's junal 
ba'nich vet ink'a txikubal. 


Pues ech u tak'on Tiuxe iban ticajv 
ak'onbal k'ij. 

Pues tito'v ak'onbal k'ij tul ech 
tal tsa vet Tiux s-eche: 

—Poro tok motx inban ink'a txocop 
xe' u maar. Ya'ne tok motx inban txoo 
ink'a tz'ichin. Tul Laf motx xich'an 
txoo vatz amlica' — xe't TiuX. Poro 
ech cuX u yole tal Tiux. Tul yequich 
motx tsej ink'a txocop at xe' u maar 
tuch' ink'a tz'ichin nixich'ane'. Tan 
TiuXe motx banon caj scakaayil. Poro 
til vet TiuX uva' josk'ilich vete'. 

Ya'ne ech tal Tiux ti' ink'a txoo 
s-eche: 

—Poro la' motx tala tib ink'a txoo 
xe" u maar. BEchat txoo ink'a tz'ichine, 
tan la'at motx tala tib txoo vatz u 
tx'ava' — xe't Tiux sti'. 

Pues ech u tak'on Tiuxe iban tito'v 
ak'onbal k'ij. 

Pues tivakak ak'onbal k'ij tul ech 
tal Tiux s-eche: 

—Tok invinkixsa jolt ink'a 
c'o'lich txoo vatz u tx'ava' — xe't 
Tiux. 

Ya'ne motx iban Tiux janc'al ink'a 
txoo scakaayil at vatz u tx'ava'. Poro 
ant cukx u tx'ava'e ivinkixsa Tiux 
stxocop. . Tan TiuXe motx vinkixsan caj 
scakaayil. Poro til Tiux uva's 
beenoxich vete'. 


Ya'netze ech tal vet Kubalaal Tiux 
te Vic'aol tuch' Vitiuxil s-eche: 

—Kuban nak va'l u vinak. Poro 
echatX ica'y nak eche o'. Tul a' nak u 
vinak kutziabal, kuvatzibal vatz u 
tx'ava' la' ibana. Poro a'etz nak la' 
xeen ink'a txocop tan maas itxumbal nak 
vi' ink'a txoo scakaayil la' ibana 
—xe't TiuxX. 

Ya'ne ivinkixsa Tiux nak u vinak. 
Poro antX u tx'ava' ibit tsa Tiux 
S-aanima. Ya'ne ixuli oc Tiux ixev 
t-xot iju'. Tul echetz iyolon vet nake 
u vinak ibit Tiux. Poro echatxX ica'y 
nak eche Tiux. 

Ya'ne ex tak' caj Tiux nak u vinak 
xo'l ink'a mam tsico tuul val u mam 
tsak'aalala tx'ava' Edeenich ibij. Tan 
ma'tich ich'ijsat vet Tiux ink'a tze' 
tuch' ink'a itza scakaayil, ink'a ba'n 
S-etsbumal, tu tsak'aalala tx'ava' u 
Edeen. 

Pues ech tal Tiux te nak u vinak 
s-eche: 

—Xee vet u tsico. Pues la' motx 
alo' janc'al ivatz ink'a tze' nic motx 
ivatzine'. Pet at va't u tze' tinic'a u 
tsico tan ye'letz la' uts alo't vivatz. 
Tan ak'bal txumbal tze'e. Tan la' 
ojtzaki vet u ba'n tuch' u ye" ba'n ta'n 
tze'. Pet oketz tok alo' vivatz u 
tze'e, tul la' eela, tan tok camok el 
aš.. Tan ok ye" la' anima vinyol —xe't 
TiuX te nak u vinak. 

—Ape baj —xe't nak u vinak te 
Tiux. 

Ya'ne motx isic'le tzaan Tiux ink'a 
txoo vatz nak u vinak, tan ma'tich 
ivinkixsat Tiux ink'a txoo scakaayil. 
Tul ech tal Tiuž te nak s-eche: 

—Ocsa vet ibij junun ink'a txooe, 
tan ai tok atinc vet ax xo'l txoo. Tul 
maas atxumbal vi' ink'a txoo tok ibane' 
—xe't Tiux te nak. 

—Ape baj —xe't nak. 

Ya'ne motx tocsa vet nak ibij tsak 
vatzul ink'a txoo scakaayil. Pues 
naketze u vinak tsocon ibij ink'a txoo 
ta'n Tiux. 

Pues ya'ne til tsa vet Tiux uva's 
ijunalich cux nak u vinak atich xo'l 
ink'a txocop. Tul ech tal Tiux ti' nak 
s-eche: 

— Cantsak cušž tu', tan ijunal Cu 
nak u vinak ati. Pet camal la' 
kuvinkixsa va'l mol nak. Tul la' imolo 
tib nak stuch" —xe't TiuX te Vic'aol 
Tiuž tuch' Vitiužil ti' nak u vinak. 

Ya'ne itzajsa Tiux ivata'm nak u 
vinak. Poro tira ben nak tval u mam 
vata'm eche camchil. Tira ye' niquich 
inatson vet nak. 

Ya'ne teesa el TiuX va'l vimelec' 
nak txala tuul. Tul ijup vet caj Tiuž u 
txala tuul nak pakte. 

Ya'ne tak' vet ben Tiux vimelec' 


nak s-aanima. Pues echetz ivinkixsat 
vet caj Tiuže u ixok c'atz nak u vinak. 


Ajt ul vet ivatz nak u vinak tul atich Pet ech cok o' vet stseel tan a' 


, vet kilanbal tu tumeencu' tan xeem 
vet u ixok c'atz nak. Tul ech tal vet 


nak te u ixok s-eche: ` MOU ile at caj tu Viivlia tu Xun 
—A' bac axe vinmol kat iban ax 20:1 tuch' u Baxa Coriintio 16:2. 
Tiuš. Aš vinbakil; ax vintsi'o'l tuch' Pues ech u tak'on TiuxXe ibana uva's 
incakal kat el ax sinc'atza ta'n Tiux. ivinkixsat Tiuž u amlica' tuch' u 
Poro vixkel vet ax skat ivinkixsat ak tx'ava' scakaayil. 
Tiux sinmol —xe't vet nak u vinak te u 
ixok. 
Ya'ne ech tal TiuX te nak u vinak 
s-eche: 
—Poro il u ixok kat invinkixsal A' U YOLE UVA' IBAN 
samol, tan la' nal motx tak' caj tsaknak ADAAN TUCH' EEVA SNA'YA 
ink'a avij amam itxutx, ibaal ti' u ixok 
Sjatu, tan la' nal itsoc tsaknak tixkel 
eche kat itsej vamol. Poro va'l cux vet Pues een atich vet nak Adaan xo'l 
vet Tiuž s-eche: jolol ink'a tsico ma'tich tavat Tiuxk 
—Poro vajkil cux k'ij kat ole'vc tuul val u tx'ava' uva' Edeenich ibij 
in ti" ivinkixsal u amlica' tuch' u tuch' u tixkel. Tan ma'tich ex tak't 
tx'ava' scakaayil. Tul tok ilanok vet caj TiuxX nak u Adaan tu Edeen tuch' u 
beek in tijukv k'ij stseela'. Tan xeem tixkel. Tan tsak'aalaxich u ba'nla 
k'ij vet vijukv u k'ij tok ibane' tx'ava' tu Edeen. 
—xe't Tiux ti' vijukv k'ij. Tul ilan Poro ye'lich tocsa'm nak u Adaan 
vet Tiux tvijukv k'ij. atich oc tuch' ixok Eeva. Junal 


e # Genie 
WE EE EE ts'anlich cux scaabil. Poro niquich cok 


banel caj ta'n TiuX: Tan jun tumeencu' ich'ixv svatzak, tan niquich cok iben 
kuc'ult kib tink'a tostiux tuulbal 


ste. 

junun Xemaana ti' viyolbal Tiux stseel 
Ze a' la' De EE u titz'e'vbal Tan nimamich viyol Tiux ta'n nak 
Jesuus pakte. Tan tumeencu'e uva' tuch' ixok Eeva. Poro camyichetzx Tiux 
itz'e'v Jesuus pakte. ti' nak Adaan tuch' ixok u Eeva, tan 

A'etz vet kuxeem k'ije stseel. Pet A : ape : na i 
uva' ena'y tzaan tan a'ich xeem k'ije u niquich inima tsama viyol Tiux. Tul jun 
saavado vatz tsaknak ink'a aj Israeel k'ij niquich tex Tiux xaon xo'l ink'a 


uva's tilan Kubaal Tiux. Tan tu saavado 
ilanc Kubaal Tiux vatz tsaknak ink'a aj ; 
Israeel. Tul a' u saavado ninima u tixkel. 
tsaknak sxeem k'ij stseel. 

tsico tu tx'ava' Edeen tuch' Adaan tuch' 


Pet a'e tan iyansa nak u Satanaas 
nak Adaan tuch' Eeva. Tan tocsa tib nak 
u Satanaas t-taanima txoo u mam can, tan 
exat tsan nak Satanaas xo'l ink'a tsico 
ticueenta u tx'ava' u Edeen. Tan 
niquich itsi'an taanima nak ti'. Tiux. 
Tul josk'il itsoct nak Satanaas txumbal 
ti' icu' nak u Adaan tuch' u tixkel 
tpa'v. Tan ex tsan ixok u Eeva xaon 
sjunal. Tul yequichž ixok vatz nak 
Satanaas. Poro ma'tich vet tak' ben tib 
nak smam can. Tan tocsa tib nak 
t-taanima u can. Tul ech tal nak te 
Eeva s-eche: 

—Eeva, "¿ex ye' la' elo' ivatz 
ink'a tze', tan tok camok exe ok la' 
elo' ink'a vatz tze' ex?" chich Tiux te 
nak vatzumel kat vabi —xe't nak u 
Satanaas te ixok u Eeva. 

Ya'ne tzak'b ixok Eeva. Ech tal 
ixok itzak'b s-eche: 

—Ye'le. Ba'n cux la' kulo' ivatz 
ink'a tze' scakaayil. Pet ta'n cux va'l 
u tze' uva' at tinic'a u tsico ye! la' 
kulo' ivatz. Tan "ok tok elo! ivatz u 
tze' atzok tok ecan ivatz u tze', tul 
toketz camok exe ok ye! la' enima 
vinyol" chich Tiux ske —xe't ixok Eeva 
te nak u Satanaas. 

Ya'netze itzak'be nak Satanaas ixok 
Eeva: 

—Ye'le. Nic cux tal Tiuxe sete. 
Ye'l exe la' cam ex c'ux la' elo' vivatz 
u tze' uva' tinic'a u tsico. Tan aal 

tok itsej etxumbal ta'n u vatz tze'. 

Pet ai isa' Tiuxe ye' la' tsej etxumbal. 
Tan tok etojtzaki vet u ba'n tuch' u ye' 
ba'n. Tul eela vet etxumbal tuch' Tiux 
tok ibane'. Pet ai isa' Tiuxe ye! la' 
eban eela etxumbal tuch' Tiux. Tul ech 
nimakt ex Tiuxe ti' ilo'oxe' — xe't nak 
u Satanaas te ixok Eeva. Tul ajt isaki 
vet ja' ixok ivatz u tze' atich tinic'a 
u tsico poro yequichx ja' vet ul taanima 
ixok ti' u vatz tze', tan okžich 
tatsvabal ivatz u tze'e atich tinic'a u 
tsico. 

—Ma't vux va'k vetz. Tul tok 
inlo'e'. Tul TiuXatetz vet in tok 
ibane' —xe't ixok t-taanima. 

Ya'ne tux ixok ivatz u tze'. Tul 
ilo' ixok. 

Ya'ne ak'b vet ixok c'atz vitzumel. 
Tul ech tal ixok te nak s-eche: 

—Ok bacx ichi'l ivatz u tze'e, 
intzumel Adaan. Natsa. Eele' —xe't 
ixok te vitzumel. 

Ya'ne ic'ul nak u tzumela u vatz 
tze' te ixok. Tul ilo' vet nak u vatz 
tze'. Poro yequichxX yan vet nak tuch' 
ixok, tan ben vet te nak tuch' ixok 
uva's ts'anlich cux el scaabil. 

Ya'ne okxich cux vet ich'ixv nak 
tuch' ixoke. Tul ye' takla itx'it nak 
ca'l u chelquin xak tze' tuch' ixok. 

Tul motx itz'is vet nak ink'a xak tze' 
tuch' ixok. Ya'ne tocsa vet nak u xak 
tze' vatz tuul tuch' ixok. 

Ya'ne —ma't in xaon. Tul pal 
vik'o nak Adaan tuch' ixok Eeva —xe't 
TiuX, tan imolichx tib Tiuž tuch' nak 
Adaan tuch' ixok Eeva junun k'ij. 

Pues til nak Adaan tak'b TiuXx. Tul 
itz'ek tib nak Adaan tuch' Eeva. Ex 
imuk tib nak xo'l tze' vatz Tiux tuch' 
ixok. 

Ya'ne isic'le TiuX nak Adaan: 

—¿Tal al aX, Adaan? ;Cantu' namuk 
eeb sinvatz? — xe't Tiuž te nak u 
Adaan. 

Ya'ne tzak'b nak Adaan: 

—TI1 in at in tzitza — xe't nak te 
TiuxX. 

—¿Cam naban tzi? ¿Cantu' nic cux 
amuk eeb sinvatz? —xe't TiuX te nak 
Adaan. 

—Ye'Xcam. Pet ajt kat vabi avule' 
tul kat xo'v in see. Tul echetz kat 
inmukt vibe savatz, tan ye'l vocsa'm 
ato'c. Tul ch'ixvebal cux in savatz 
—xe't nak te Tiux. 

Ya'ne itzak'be TiuxX nak: 

—¿Ja'l kat alon see uva's ye'l 
avocsa'm? Pues ¿que'ch kat ojtzakita' 
sye'l avocsa'm? Camal kat alo' ivatz u 
tze' uva' at tinic'a u tsico, ¿abaj? 
Tul kat vall see "yetz ye! la' alo' 

ivatz u tze' at tinic'a u tsico yetz" 
chich in see. ;Cantu'etz kat cux alo' 
ivatz u tze'? Tul kat ojtzakil vete' 
uva's ye'l avocsa'm ati —xe't Tiux te 
Adaan. 

Ya'ne tzak'b Adaan: 

—Ye'letza. Pet ik'ak'aletz u 
ixoke uva' avinkixsa sinmol tul kat 
inlo' ivatz u tze'. "Ok bach ichi'l u 
vatz tze'e. Etsbu. EFEele'" chich cux oc 
ixok sve. Tul echetz kat inlo'te 
—xe't Adaan te Tiux. 


Lotsbal ketz ti' kojtzakit toc caj u 
baxa pa'v: A'tz u pa'v tan yequich oc 
cae ta'n nak Adaan tuch' ixok Eeva 
sipalsat nak viyol Tiux tuch' ixok, tan 
ma'tich talt Tiux te nak s-eche: 

—Pakulichš alo’ ivatz u tze' 
tinic'a u tsico —xe'te'l nak ta'n 
Tiux. Pet palsa yolil iban nak. Ech 
toc cae u pa'v sna'ya. 

Pet bane a' cok pa'vinc nak ti' 
vik'uxit tib tuch' u tixkel. Pet tan 
ech u yole ma'tich talt Tiux te nak 
tuch" u tixkel s-eche: 

—tLa' nitxa'in ex, tan la' ena'sa 
u tenam —xe't TiuX te tsama. 

Pet a' ipa'v nak tan ilo' nak u 
vatz tze' tuch' u tixkel vatz Tiux. 
Echetz ipa'vin nake vatz Tiux, tan ye' 
inima nak viyol Tiux. 


Ya'ne ech tal vet Tiuž te ixok Eeva 
s-eche: 





¿Cantu' kat alo' u vatz tze'? 
Tul kat val sete jabiste u vatz tze' ye' 
ba'n la' elo'a. Cam kat val sete kat 
etabi —xe't Tiux te ixok Eeva. 
Ya'ne ech tal ixok te Tiux s-eche: 
—A' u mam cane kat eesan in tbey. 


Tul ech kat inlo'te u vatz tze' — xe't 
ixok u Eeva te Tiuk. 

Ya'ne ech tal Tiux te txoo u mam 
can s-eche: 

—A'tz tseela' tan ye'l ax la' pal 
ax tiba'nil. Tan kat ayansa u c'aol 
inme'al ta'n nak u Satanaas. Echetz 
uva' la' cuX ajuxu eeb vatz u tx'ava'. 
Tx'iila vatz txocop cux ax tok ibane', 
tan ech vet la' avatin vatz u tenam eche 
la' tatin va'k ink'a vinak la' lo'on u 
tx'ava'. Tan ye'l vet itxa'c itxumbal 
nak ta'n vilo't u tx'ava'. eEchetz vet 
axe, tan ye'l atxa'c vatz ink'a tenam 
tok ibane'. Tan kat ayansa vinc'aol, 
inme'al ta'n nak u Satanaas — xe't vet 
TiuX te txoo u mam can. Tul ech icaje u 
bentesioon tivi' txoo u mam can ta'n 
Tiux. 

Ya'ne ech tal Tiux te nak Satanaas 
s-eche: 

—A'tz ax, Satanaas, tok val ca'l u 
yol see. Poro josk'il cux kat atsoct 
txumbal ti' icu' ixok tpa'v tuch' 
vitzumel. Poro echat cux la' abane 
tuch' ink'a tijak imam ixok. Tul 
josk'ilat cux la' atsoct txumbal ti' 
icu' ink'a tij imam ixok tpa'v tuch' 
ink'a amol. Poro purala axx icoontara 
tsaknak la' ibana eche kat acoontarait 
eeb tuch' ixok stseela'. 

Poro xamtel la' ul nak va't u tij 
imam ixok. Poro la' oocsa biil nak 
tc'axc'o eche la' ic'axb nak va'k u 
vinak la' tsi'ix pakil tok ta'n va'k u 
txocop. Tul ye'l nak la' keoni. Tan 
ye" la' cam nak ta'n u txocop. Eche ye! 

la" ikeon nak see, tan ye! la' ole'v ax 
ti' nak. 

Pues a'etz vet nak u tij imam ixok 
Laf ul yatz'on ax tuch' ink'a amol. Tan 
ech la" tulbe u tij imam ixok ayatz'axe' 
eche la" tulbe nak va'k u vinak icats'ul 
ivi' va'k u tal txocop. Tul Laf cam vet 
u txoo. eEchetz la' tulbe ax nake u tij 
imam ixok xamtel la' uli. Tan ye'l 
pakul la' ole'v ax ti' nak, tan jit eela 
la' el avonconil tuch' nak. Tan maas 
nak savi' tuch' ink'a amol la' ibana 
—xe't Tiuž te nak u Satanaas. 


Lotsbal ketz ti' kojtzakit itziulal nak 
va't u tij imam ixok Eeva xamtel uli: 
Tan yequich tal caj Tiux itziulal u yol 
uva'a ti' Jesuus, tan a' nak u Satanaas 
ul teesa Jesuus ik'ij ta'n Tiux. Tan 
c'uX itsoc nak Satanaas txumbal ti' 
iyatz'ax Jesuus, poro ul taanima Jesuus 
pakte. Tan Tiux Jesuus. 

Pues tetsal la' til nak u Satanaas 
ichi'l u tonconil, tan la' tilul ben nak 
tu xamal ta'n Tiux. 

Ile tu Viivlia tu Coloseense 2:15 
tuch' u Romaanos 6:9 tuch' u 
Apocaliipsis 20:10. Ilate tu u' 
VICAMEBAL JESUUS tu kuyolbal tu juk 
laval tox c'al ixak u ui (57). 


Ya'ne xe't TiuxX yaon c'atz u ixok. 
Ech tal Tiux te ixok Eeva s-eche: 

—A'tz ax, ixva, poro ye' ba'ne 
uva' kat abana. La'etz motx nitxa'in ax 
tuch" nak vatzumel. Poro sivi' mamala 
c'axc'o la' eelvat junun nitxa'. Tan 
bane ye' cok sa' aatsva eeb tuch' 

vatzumel. Tul echetz ministeer la' 
tzume'v aš tuch' nak u vinak. Poro ai 
nak vatzumel ak'esal ti' vavatine' tok 
iban va'n —xe't Tiuž te ixok Eeva. 

Ya'ne ech tal Tiux te nak Adaan 
s-eche: 

—Tuch' ax, ¿cantu' kat ac'ulo'c 
ivatz u tze' te ixok Eeva? Tul kat vall 
see "alo'ch ivatz u tze' uva' at tinic'a 
u tsico" chich in see. Poro ye' kat 
akej vinyol tuch' ixok. Tul kat val 
see. Pet aal ceux ejets vet el etib xo'l 
u tsico, tan kat eyansal etib sinvatz. 
Tul ya'bla tx'ava' cux vet uva' tok 
atinc vet ex va'n. Poro sivi' mamala 
c'axc'o la' eetsbuvat vet tx'ix. Tuch' 
vet atz'a' la' el tapala. Poro juntat 
vet la' motx atsic camak eetz tu tx'ava' 
benc ax. Tul la' aak'ita, tan tok 
itz'ok vet ink'a tx'iila c'oats xo'l 
vatsico ti' vapa'v. Tul ax la' cu' ja' 
vet ax t-ak'on. Ya'ne la' tx'a'on ax, 
tan ax palsan yol. 

Poro tetsal la' acamebe. La' nal 
ben vatsi'o'l stx'ava' pakte, tan 
tx'ava' cux ax skat invinkixsat ax. Tul 
tx'ava' la' benc ax pakte —xe't Tiux 
te nak Adaan. 

Ya'ne iyatz' Tiux val u txoo. Tul 
ibanbe TiuxX vitz'u'mal u txoo stocsa'm 
nak Adaan tuch' ixok Eeva. 

Lotsbal ketz ti' kojtzakit vicutxt Tiux 
vich'ixa'v Adaan tuch' u tixkel: Tan 
ye' takla iyatz' TiuX val u txoo. Tul 
itz'ia TiuX vitz'u'mal txoo scutxbal 
vatz tuul nak Adaan tuch' Eeva uva's 
iben vet te tsama vits'ane'v el silo't 
nak u vatz tze' tuch' ixok. 

Pues a'etz vet vicamebal txoo ben 
scuybal tetz vipa'v nak Adaan vatz Tiux 
tuch' ixok ti' uva' ye' inima tsama 
viyol Tiux. Tul antatX vitz'u'mal txoo 
itxacunsa TiuX scutxbal tetz 
vich'ixvebal Adaan tuch' Eeva. 

Pues a' vicamebal txoo ben scuybal 
tetz vipa'v nak Adaan tuch' ixok. Tan 
yequich iyatz' Tiux txoo ti' vipa'v nak 
tuch' ixok. 

Eche tul Jesuus camok ti' itsojox 
ink'a kupa'v, tan a' vicamebal Jesuus 
tsoon ink'a kupa'v. Tan ul tak' tib 
Jesuus camok s-sotzsab tetz ink'a kupa'v 
vatz Tiux. 

Pues ech cok vete uva' stseel, tan 
ye' la' isa'a vete' la' kuyatz' vet va'k 
txoo s-sotzsab tetz kupa'v eche ink'a 
sna'ya. Pet a' u Jesuus ul sotzsan caj 
ink'a kupa'v vatz Tiux. 

Ile tu Viivlia tu Evreeo 9:12; 
Luch! u 10:8-10. 


Ya'ne ech iyol vet Kubalaal Tiux 
tuch" Vic'aol tuch' Vitiuxil s-eche: 

—Poro eela vet biil kutxumbal 
tuch' nak Adaan tuch' ixok Eeva, tan kat 
tojtzakil vet tsama u ba'n tuch' u ye' 
ba'n. Tul ant cux vet ba'n elokn vet el 
nak xo'l u tsico tuch' ixok, tan avoke 
tok ilo' tsa tsama ivatz va't u tze', u 


ak'ol tetz k'ij sak. Poro sa'etz cok 
vet cam nake tuch' ixok ok tok ilo' nak 


u vatz tze'. Pet ye' vet la' uts tatin 
nak xo'l u tsico, tan kat pa'viny vet 

nak tuch' ixok sinvatz. Poro nimisteer 
la' cam nak u Adaan tuch' u tixkel tuch' 
ink'a tijak imam. Tul xe'tiy vete'e u 

camchil ti' vipa'v tsama, tan kat pa'vin 


tsama sinvatz. Tul kat val vicam tsama 
ste. 


Echetz uva' nimisteer la' uts u 
camchil, tan ye! la' ilo' vet tsama va't 
u vatz tze' ak'ol tetz k'ij sak tuch' 
ink'a tijak imam ya'n tok na'ok ta'n 
tsama — xe't Tiux ti' nak Adaan tuch' 
Eeva, tan ye' ikej nak viyol TiuxX tuch' 
ixok came uva' tal Tiux. 


Lotsbal ketz ti' kojtzakit u camchil at 
caj skuxo'l: Il o' nic motx kucame', 
tan ti' uva'e sipa'vin nak k'etz kumam 
Adaan vatz TiuX tuch' k'etz kuc'uy Eeva. 
Echetz ixe't cae u camchil ti' vipa'v 
nak k'etz kumam Adaan. Pues ech nic 
motx kupa'vine o' ink'a tij imam nak 
k'etz Adaan skucakaayil. 

Poro a'etz vet u Kubaal Jesucriisto 
ul eesan el u pa'v skuxo'l, tan ul tak' 
tib camok ski' ti' itsojox ink'a kupa'v. 
Poro itz'e'v Jeauus pakte siyatz'ax 
ski'. Echatetz la' kitz'e've c'atz Tiux 
pakte. C'užetz la' cam o', tan yecl o' 
c'atz Tiux tu amlica' ok la' kunima 
ink'a yol beq'uel caj ta'n Kubaal Tiux 
tuch' Vic'aol, u Jesuus. 

Ile tu Viivlia tu Romaanos 5:12, 
18, 19, 21 tuch' u Baxa Coriintio 15: 
20-22. 


Ya'ne el vet el nak Adaan tuch' 
ixok Eeva xo'l u tsico tu Edeen ta'n 
Tiux. Tul cu' vet nak t-ak'on ta'n 


TiuX. Tan —ak'onven vet tuul u 
tx'ava'e, tan ax palsan yol. Tan 

tx'ava' cuX aX sinvinkixsat ax. Pues 
antx tx'ava' la' benc aX pakte —xe't 
TiuX te nak Adaan. Pues ech tel vet el 
nake Adaan tuch' ixok u Eeva xo'l u 
tsico. 

Ya'ne itsak vet ben Tiux nak ca'l u 
aanxel ti' ixeel ink'a tsico. Tul 
niquich cuž isutsk'i tib va't u ts'its'. 
Poro litz'cabinyich cuž tel xamal tuul u 
ts'its', tan a'ich isa' Tiux ye'l nak 
Adaan la' palo'c xo'l ink'a tsico tuch' 
tixkel tuch' ink'a tijak imam ti' ilo'ox 
ink'a vatz tze' uva' niquich ak'on u 
k'ij sak atich tuul u tx'ava' Edeen. 

Tan ok la'ich ilo' xaol u vatz tze' uva' 
atich tinic'a ink'a tsico, tan ben k'ij 
sakich vet u xaol. Tira ye'lich vet u 
xaol la'ich cami. 

Pues ech tulbe Tiuxe nake Adaan 
tuch' ixok Eeva, tan ye' inima tsama 


viyol Tiux. Tan ipalsa nak viyol Tiux 
tuch' ixok. 

